Job+l+Kommunikation+l+Reporter

Oprettet {$creationday}/{$creationmonth} {$creationyear}, sidst opdateret {$revisionday}/{$revisionmonth} {$revisionyear}
 * Info > Jobbørs > Reporter**

=Om=

GÅR DU MED EN ØKOLOGISK HISTORIEFORTÆLLER I MAVEN?

Er du god til at skrive, tage billeder eller lave video – eller vil du gerne være det – så er det dig vi har brug for i kommunikationsgruppen! Du skal hjælpe med at fortælle alle de gode historier om vores fødevarefællesskab. På skrift, foto og video skal vi fortælle om alt fra ugens pose, de skønne avlere, de gode grøntsager, vores mange medlemmer og de fællesskabende events.

Hvis det har fanget din interesse, så kontakt Andreas på mail@andreasfoss.dk eller kommunikation@kbhff.dk.

Hvad laver vi i kommunikationsgruppen?
Vi arbejder for, at den interne og eksterne kommunikationen i vores fødevarefællesskab fungerer bedst muligt. Det gør vi bl.a. via hjemmesiden, de sociale medier og nyhedsbreve. Vi rapporterer fra arrangementer på både skrift og video, og vi interviewer vores avlere og medlemmer, så vi internt kan lære hinanden bedre at kende. Derudover arbejder vi med grafik, foto, video – og fødevarefællesskabets visuelle præsentation i det hele taget. Eksternt håndterer vi kontakten med medierne, forskere, studerende og andre organisationer.

Vi mødes den sidste mandag aften i måneden på KPH-Projects, Enghavevej 80. Her sørger vi også altid for hyggen med kaffe, te og kage. Både de veganske og animalske af slagsen.